ওয়েব ডেস্ক: আব্দুল মান্নানকে চিঠির জবাব দিলেন মানস ভুঁইঞা। মানস ভুঁইঞার নিজের হাতে লেখা রেজিস্টার্ড খাম এসে পৌছয় মান্নানের বাড়িতে। খামের ভেতর রয়েছে শুধুই সাদা কাগজ, অভিযোগ করেছেন বিরোধী দলনেতা। চক্রান্ত করে সাদা কাগজ দেখানো হচ্ছে। পাল্টা অভিযোগ মানস ভুঁইঞার।  কংগ্রেসে তিনি আছেন কি না একথা জানতে চেয়ে মানস ভুঁইঞাকে চিঠি দিয়েছিলেন রাজ্যের বিরোধী দলনেতা আব্দুল মান্নান। আর তার জবাবে সাদা চিঠি পাঠালেন 'বিদ্রোহী' 'প্রাক্তন' কংগ্রেস নেতা তথা সবংয়ের বিধায়ক মানস ভুঁইঞা। অবশ্য মানস জানিয়েছেন এটা না কি চক্রান্ত।